Reefa

Reefa (lahir Jerry Vincent Singh; 28 Februari 1979) ialah seorang penyanyi, pelakon dan rapper Malaysia. Dikenali sebagai penyanyi rap solo lelaki pertama negara, beliau menandatangani kontrak bersama Positive Tone dan muncul bersama album The Key of R.

Kehidupan awal
Beliau dilahirkan pada 28 Februari 1979 di Petaling Jaya, Selangor. Beliau berketurunan India dan beragama Kristian. Anak bongsu daripada tiga beradik lelaki, Reefa menunjukkan minatnya terhadap bidang muzik pada usia yang sangat muda walaupun tidak mempunyai latar belakang muzik. Bapanya seorang ahli perniagaan, manakala ibunya seorang suri rumah.

Beliau menghabiskan enam bulan pertama persekolahannya di Sekolah Rendah Kebangsaa St. Paul's, Seremban, dan kemudiannya berpindah ke Sekolah Rendah Kebangsaan Kelana Jaya selama 3 1/2 tahun.  Selepas tamat Darjah 4, Reefa berpindah sekali lagi, kali ini ke S.M.K. Taman Dato' Harun, PJ.  Selepas berpindah semula ke Seremban dan kembali ke institusi St. Paul untuk pendidikan Tingkatan 2 hingga 4, dan kembali ke Dato' Harun pada tahun berikutnya.

Kerjaya
Bakatnya dicungkil dalam pertandingan rap yang diadakan di Petaling Jaya pada akhir 1997. Walaupun mendapat tempat ke-2, beliau berjaya menarik perhatian kumpulan Poetic Ammo yang secara kebetulan hadir pada pertandingan itu untuk menonton persembahan beliau. Mereka tidak lama kemudian memperkenalkan beliau kepada penerbit, Illegal yang kemudiannya merakam demo pertama Reefa untuk Positive Tone.

Pada tahun 1998, Reefa muncul dalam album kompilasi Tricks & Tales yang mana beliau menyumbangkan dua lagu, iaitu "Uptown" dan "Hip Hop". Artis-artis lain yang turut menyumbangkan suara mereka dalam album kompilasi itu ialah Naughtius Maximus, Innuendo, Poetic Ammo, Ferhad dan Emberz of Soul. Album sulungnya, The Key of R dikeluarkan pada Disember 2000, dengan lagu "Week Ender" dan "So High" dikeluarkan sebagai single.

Reefa juga berkecimpung dalam bidang lakonan, pernah membintangi sitkom Buddies dan filem My Spy.

Diskografi

Album studio
 Tajuk Butiran album The Key of R Dikeluarkan: 1 Disember 2000
 Label: Positive Tone
 Format: CD, kaset

Album kompilasi
 Tajuk Butiran album Tricks & Tales Dikeluarkan: 22 Disember 1998
 Label: Positive Tone
 Format: CD, kaset

Single

Sebagai artis utama
 Tajuk Tahun "Uptown" 1998 "Hip Hop Supply"  1999 "Week Ender"  2000 "So High"  2001 "Pertama Kali"  2008 "Body Sexin'"  2009

Sebagai artis undangan
 Tajuk Tahun Penyanyi "Bla Bla" 1999 Too Phat "Materialistik" 2000 Nora "Wanna Battle" 2001 Too Phat "Monay Monay" 2003 Poetic Ammo "Kali Pertama" 2004 AC Mizal

Filemografi

Filem
 Tahun Tajuk Peranan Pengarah Catatan 2008 Histeria Riz James Lee Filem pertama 2009 My Spy Lelaki Arab Afdlin Shauki 

Drama
 Tahun Tajuk Watak Saluran TV Catatan 1999–2001 Buddies Dirinya sendiri TV2 Drama pertama2008Ghost (Musim 1)Jimmy Rozario8TV2009Ten Ten TenPelbagai watakAstro Warna2013What If8TV

Rujukan

Pautan luar
 Reefa di Discogs

Kategori:Kelahiran 1979
Kategori:Orang hidup
Kategori:Orang Malaysia berketurunan India
Kategori:Hindu Malaysia
Kategori:Orang dari Selangor
Kategori:Penyanyi lelaki Malaysia
Kategori:Pelakon lelaki Malaysia
Kategori:Penyanyi bahasa Inggeris di Malaysia
Kategori:Artis Positive Tone